# LIIKLUSOHUTUSE AUDITEERIMISE LÄHTEÜLESANNE (TEHNILINE KIRJELDUS)

## Auditeerimise eesmärk

* 1. Auditeerimine on mõeldud tee projekteerimisprotsessis tehtud liiklusohutust mõjutavate lahenduste sõltumatuks liiklusohutusalaseks hindamiseks, lähtudes tegelikust liiklusohutuse alasest kogemusest, arvestades liiklusõnnetuste tekkimise asjaolusid ja teadmisi ning analoogsete lahenduste tulemusi, samuti teiste riikide liiklusohutuse alaseid uurimistulemusi ja praktikat, eesmärgiga viia liiklusõnnetuste arv ja nende raskusaste miinimumini.

## Auditeeritavad tööd

* 1. Riigitee 13124 Kiviõli-Maidla km 0,0-3,584 rekonstrueerimise põhiprojekt (Projekteerija Selektor Projekt OÜ).
  2. Projekt asub:<https://www.dropbox.com/sh/fqmij7bfbs2mqit/AAB8RxsfNxcJsFZyJiHUc0Xya?dl=0>

## Auditeerimise etapid

* 1. Põhiprojekt

## Töö teostamisel juhinduda

* 1. „Liiklusohutuse auditeerimise tingimused ja nõuded auditi tegemisele“ Majandus- ja taristuministri 02.07.2015 määrus nr 83; avaldamismärge RT I, 03.07.2015, 32.

## Töö teostamise ajakava

* 1. Töö teostamise aluseks loetakse Lepingu allkirjastamist Poolte poolt.
  2. Auditeerimise läbiviimise aeg on mai 2022 ja tähtaeg kuni 7 päeva alates auditeerimise Töövõtulepingu allkirjastamisest.

## Töö esitamine

* 1. Töövõtja kohustus on esitada projekti auditi aruanne vastavalt lisale 9.1 ning pädeva asutuse otsuse protokoll vastavalt lisale 9.2.
  2. Auditi aruanne peab olema allkirjastatud pädeva isiku poolt.
  3. Töö esitada digitaalselt allkirjastatult \*.doc või \*.docx formaadis.

## Nõuded auditi koostajale

* 1. Auditeerimist võib teha pädev isik, kelle kvalifikatsioon on tõendatud liiklusohutuse auditi tegemise tegevusalal.
  2. Auditeerimisse võib tellija teadmisel kaasata teisi eksperte. Kui auditeerimist teeb audiitorite rühm, peab vähemalt ühe rühma liikme kvalifikatsioon olema tõendatud.

## Töö teostamiseks esitatud informatsioon

* 1. Projektdokumentatsioon vastavalt tabelile.

|  |  |
| --- | --- |
| Tee ehitusprojektiga hõlmatud ala skeem topograafilisel kaardil; | Käesoleva lähteülesande Lisa 9.3 koosseisus |
| Tee ehitusprojekti lähteülesanne ja tehnilised tingimused projekteerimiseks | Käesoleva lähteülesande Lisa 9.3 koosseisus |
| Pädeva asutuse poolt aktsepteeritud kõrvalekalded või luba erinevaid norme või standardeid kasutada | Sätestatud käesoleva lähteülesande Lisas 9.3 |
| Üldine tee ehitusprojekti kirjeldus, kus on välja toodud projekti eesmärgid koos kavandatava liikluskorralduse üldiste põhimõtetega, sealhulgas projektkiirused, kiiruste piirangud, olemasolev ja prognoositav liiklussagedus, ristmike läbilaskevõime arvutusandmed, jalakäijate ja jalgratturite prognoositav arv ja liiklemissuund ning projekti võimalikud keskkonnakaitselised piirangud | Sätestatud käesoleva lähteülesande Lisas 9.3 |
| Pädevale asutusele ja projekteerijale teadaolevad olemasolevad või kavandatavad ohutust mõjutavad objektid või tegevused, nagu koolimaja lähedus või regulaarsete ürituste korralduskoha lähedus. | Teadaolev informatsioon projekti seletuskirjas |
| Andmed asjassepuutuvate liiklusõnnetuste kohta | Kajastub projekti seletuskirjas (lisainfo saadaval Teeregistri andmebaasist, Maa-ameti kaardirakendusest või Eesti Liikluskindlustuse Fondi kodulehelt) |
| Varasemalt teostatud kontrollimiste või auditite aruanded, sealhulgas projekteerija või pädeva asutuse märkused ja eriarvamused audititele | Ei ole teada |
| Muud materjalid sh uuringute materjalid, mis võivad olla olulised auditeerimiseks | Ei ole teada |

## Lisad:

* 1. Auditi aruande vormistamise mall.
  2. Pädeva asutuse otsuse protokolli näidis.
  3. Projekteerimistingimused

Koostas: Rainer Kuldmaa

Transpordiameti projekteerimise osakonna

projekteerimise üksuse projektijuht